Cyberpunk 2077

***Cyberpunk 2077*** ialah sebuah permainan video berperanan aksi yang dibangunkan dan diterbitkan oleh CD Projekt dan dijangka akan dilancarkan pada 10 Disember 2020 di Microsoft Windows, PlayStation 4, PlayStation 5, Stadia, Xbox One, dan Xbox Series X/S. Latar tempat permainan video ini ialah sebuah bandar distopia bernama Night City sebagai sebuah dunia terbuka yang terbahagi kepada enam buah kawasan. Para pemain mengambil watak sebagai seorang saudagar bergelar V yang boleh berkemahiran dalam bidang godaman, penggunaan jentera dan senjata.

## Watak
;V
:
Watak utama permainan serta watak yang disandarkan pemain. Pihak pembangun menetapkan V sebagai seorang pemuda dalam umur 20-an meskipun para pemain boleh menetapkan dan melaraskan rupa watak. Sebagai menghormati hak kebebasan pemain serta "mengekalkan suasana siberpunk," pihak pembangun sengaja tidak menetapkan jantina V, dan membiarkan para pemain menetapkan jantinanya. Pada awal permainan, V boleh ditetapkan sebagai sama ada seorang jalanan, nomad atau ahli korporat, dan pemilihan pemain menentukan plot pada awal permainan.

;Johnny Silverhand
:
Pernah muncul dalam permainan asal Cyberpunk, Johnny muncul sebagai seorang bayangan dalam perspektif V setelah maut dalam sebuah pergaduhan pada 2021. Johhny berusaha dalam memberi sokongan terhadap V sepanjang permainan, tetapi hubungan antara mereka boleh dipengaruhi oleh keputusan-keputusan yang dipilih pemain.

## Penerimaan

*Cyberpunk 2077* menerima pujian meluas dalam kalangan pengkritik berdasarkan pemarkahan di Metacritic. Namun begitu, para penganalisis mendakwa pemarkahan itu kurang memuaskan. Selain itu, terdapat cubaan serangan terhadap para pengkritik yang dikatakan berpunca daripada pengaruh penentang-penentang utama seperti penggiat YouTube serta pengaruh antifeminis dalam golongan ini yang menyebabkan pengkritik wanita lebih teruk diserang. Permainan ini juga melahirkan kebimbangan kesihatan selepas seorang pengkritik mendakwa mengalami sawan fotosensitif akibat permainan itu, menyebabkan CD Projekt Red berusaha untuk memberi "penyelesaian yang lebih kekal".

### Isu teknikal di versi konsol

Pada pascapelancaran, permainan ini mendapat kritikan dan kutukan meluas dalam kalangan pemain akibat masalah-masalah teknikal dan gangguan permainan yang ketara, terutamanya dalam versi konsol. Akibatnya, pihak CD Projekt memohon maaf atas isu tersebut dan membolehkan bayaran balik bagi golongan pemain yang kurang berpuas hati. Meskipun begitu, golongan pemain konsol mendakwa bahawa permintaan bayaran balik mereka sering ditolak oleh penjual seperti Sony. Kesudahannya, pihak Sony pada 17 Disember menarik balik *Cyberpunk 2077* daripada pasaran PS Store berikutan tentangan besar-besaran terhadap judul itu, dan menjanjikan pulangan penuh terhadap mereka yang kurang berpuas hati.

### Kesan terhadap reputasi CD Projekt

Pelancaran berlangkah kiri *Cyberpunk 2077* disifatkan sebagai kegagalan dahsyat oleh pelbagai pihak memandangkan *Cyberpunk 2077* dijulang oleh golongan ramai sebagai judul yang paling dinanti-nantikan pada 2020. Pelancaran itu juga memberi calaran hebat kepada CD Projekt yang selama ini mendapat sanjungan dalam kalangan peminat permainan video secara keseluruhan, dengan pihak CD Projekt menetapkan "pemulihan imej syarikat" sebagai fokus utama. Selain itu, pihak kakitangan CD Projekt juga dikatakan berantakan susulan pelancaran malang judul itu.

Masalah teknikal *Cyberpunk 2077* ketika pelancaran telah menjatuhkan harga saham CD Projekt sebanyak 9.4% pada hari pelancaran. Pada 24 Disember, sebuah tindakan saman telah dituju kepada CD Projekt oleh kumpulan pemegang saham syarikat di California, Amerika dengan dakwaan bahawa CD Projekt telah memperdaya pihak pemegang saham dengan menawarkan dakwaan-dakwaan manis berkenaan judul itu. Menjelang Januari, pihak Pejabat Persaingan dan Perlindungan Pengguna Poland melancarkan siasatan berkenaan pelancaran permainan dan pembaikian-pembaikian yang sedang dilakukan.

## Anugerah dan pencalonan

## Nota


## Rujukan

## Pautan luar

*Laman web mod Cyberpunk 2077 
*